लुम्बिनी खुकुरीलाई उपाधि
लुम्बिनी खुकुरी क्रिकेट क्लब बेलहियाले नेपाल टेलिकम रूपन्देही सुपर लिग क्रिकेटको उपाधि जितेको छ । शनिबार भैरहवास्थित सिद्धार्थ रंगशालामा सम्पन्न फाइनलमा खुकुरीले शिवशक्ति त्रिकेट क्लब भैरहवालाई ९ विकेटले हरायो । 
भैरहवा — लुम्बिनी खुकुरी क्रिकेट क्लब बेलहियाले नेपाल टेलिकम रूपन्देही सुपर लिग क्रिकेटको उपाधि जितेको छ । शनिबार भैरहवास्थित सिद्धार्थ रंगशालामा सम्पन्न फाइनलमा खुकुरीले शिवशक्ति त्रिकेट क्लब भैरहवालाई ९ विकेटले हरायो । लुम्बिनी खुकुरी लगातार दोस्रोपल्ट र लिग इतिहासमा नवौंपल्ट उपाधि चुम्न सफल भयो । उसले ७५ हजार रुपैयाँ जितेको छ । उपविजेताले ३५ हजार रुपैयाँ पायो । टस जितेको शिवशक्ति ४६.२ ओभरमा ८९ रनमै समेटिएको थियो । हरजित सिंहले नटआउट ४३ र कृष्ण कार्कीले १५ रन बनाए । खुकुरीका शाहब आलमले ५ र रमेश कुर्मीले ३ विकेट लिए । शाहब म्यान अफ द म्याद घोषित भए । ९० रनको झिनो लक्ष्य खुकुरीले १४.१ ओभरभित्रै १ विकेट क्षतिमा ९५ रन बनाई पूरा गर्‍यो । शंकर रानाले ५१ र अन्तिम थापाले ३३ रन बनाए । दुवै नटआउट रहे । खुकुरीका शंकर राना म्यान अफ द सिरिज र उत्कृष्ट ब्याट्सम्यान घोषित झए । वेस्टर्न क्रिकेट क्लबका वित्रम सोब उत्कृष्ट बलर भए । विजेतालाई सिद्धार्थनगर नगरपालिका प्रमुख हरिप्रसाद अधिकारी, रूपन्देही क्रिकेट संघका अध्यक्ष प्रशान्तविक्रम मल्ल, प्रदेश ५ खेलकुद विकास समिति सदस्य उमा अधिकारी, टेलिकमका रामप्रसाद खनाल, एसबीआई बैंकका प्रवीणमुनि बज्राचार्य, सिद्धार्थनगर ३ का वडाध्यक्ष थानेश्वर पौडेल र विके ज्वेलर्सका सुनील सेन्चुरीलगायतले संयुक्त पुरस्कार प्रदान गरे । रूपन्देही जिल्ला क्रिकेट संघको आयोजनामा सञ्चालित प्रतियोगितालाई नेपाल टेलिकमले मुख्य प्रायोजन गरेको थियो । 